CELEX: 32020R1274
Language: hr
Date: 2020-07-01 00:00:00
Title: Delegirana uredba Komisije (EU) 2020/1274 оd 1. srpnja 2020. o utvrđivanju paušalnog smanjenja carine na uvoz sirka u Španjolsku iz trećih zemalja

14.9.2020   
               
               
                  HR
               
               
                  Službeni list Europske unije
               
               
                  L 300/24
               
            
         DELEGIRANA UREDBA KOMISIJE (EU) 2020/1274
         оd 1. srpnja 2020.
         o utvrđivanju paušalnog smanjenja carine na uvoz sirka u Španjolsku iz trećih zemalja
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 185.,
         budući da:
         
                     (1)
                  
                  
                     U kontekstu sporazuma sklopljenih u okviru Urugvajskog kruga multilateralnih trgovinskih pregovora (2) Unija se obvezala dopustiti Španjolskoj uvoz količine od 300 000 tona sirka godišnje.
                  
               
                     (2)
                  
                  
                     U razdoblju od 1. siječnja 2020. do 26. travnja 2020. u Španjolsku je uvezeno 43 069 tona sirka. Tijekom tog razdoblja utvrđen je iznos carine na uvoz sirka od 0 EUR po toni u skladu s Uredbom Komisije (EU) br. 642/2010 (3). Od 27. travnja 2020. i uvođenja pozitivne stope carine na uvoz sirka u skladu s tom uredbom u Španjolsku je uvezeno 2 366 tona sirka.
                  
               
                     (3)
                  
                  
                     Kako bi se uvozne kvote u cijelosti iskoristile, člankom 6. Uredbe Komisije (EZ) br. 1296/2008 (4) predviđena je mogućnost smanjenja stope uvozne carine utvrđene u skladu s Uredbom (EU) br. 642/2010.
                  
               
                     (4)
                  
                  
                     Kako bi se olakšao tok uvoza sirka u Španjolsku do kraja 2020., potrebno je primjenjivati paušalno smanjenje jednako stopostotnom iznosu uvozne carine utvrđene u skladu s Uredbom (EU) br. 642/2010 u pogledu količine sirka za uvoz u Španjolsku u okviru carinske kvote otvorene 1. siječnja 2020. u skladu s Uredbom (EZ) br. 1296/2008.
                  
               DONIJELA JE OVU UREDBU:
         
            Članak 1.
            Utvrđuje se paušalno smanjenje carine na uvoz sirka, kako je navedeno u članku 6. Uredbe (EZ) br. 1296/2008, jednako stopostotnom iznosu carine na uvoz sirka utvrđene u skladu s Uredbom (EU) br. 642/2010. To će se smanjenje primjenjivati na preostale raspoložive količine sirka za uvoz u Španjolsku u okviru carinske kvote otvorene 1. siječnja 2020. u skladu s Uredbom (EZ) br. 1296/2008.
         
         
            Članak 2.
            Ova Uredba stupa na snagu trećeg dana od dana objave u Službenom listu Europske unije.
            Primjenjuje se do 31. prosinca 2020.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 1. srpnja 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 347, 20.12.2013., str. 671.
         
         
            (2)  Odluka Vijeća 94/800/EZ od 22. prosinca 1994. o sklapanju u ime Europske zajednice, s obzirom na pitanja iz njezine nadležnosti, sporazuma postignutih u Urugvajskom krugu multilateralnih pregovora (1986.–1994.) (SL L 336, 23.12.1994., str. 1.).
         
            (3)  Uredba Komisije (EU) br. 642/2010 od 20. srpnja 2010. o pravilima za primjenu Uredbe Vijeća (EZ) br. 1234/2007 u pogledu uvoznih carina za sektor žitarica (SL L 187, 21.7.2010., str. 5.).
         
            (4)  Uredba Komisije (EZ) br. 1296/2008 od 18. prosinca 2008. o utvrđivanju detaljnih pravila za primjenu carinskih kvota za uvoz kukuruza i sirka u Španjolsku te za uvoz kukuruza u Portugal (SL L 340, 19.12.2008., str. 57.).